จากจีนถึงซาอุฯ
เป็นแรงสั่นสะเทือนที่ทั่วโลกต้องหันไปมองปรากฏการณ์สุดเซอร์ไพรส์ที่เกิดขึ้นในราชอาณาจักรซาอุดีอาระเบีย ยักษ์ใหญ่แห่งคาบสมุทรอาหรับ,เมื่อ คณะกรรมการปราบคอร์รัปชัน ที่มีเจ้าชายโมฮัมเหม็ด บิน ซัลมาน มกุฎราชกุมารซาอุดีอาระเบีย เป็นประธาน ได้สั่งจับกุมเจ้าชาย 11 พระองค์ และรัฐมนตรีอีก 4 คน รวมไปถึงอดีตรัฐมนตรีซาอุฯอีกจำนวนหลายสิบคน ที่ล้วนเกี่ยวข้องกับคดีคอร์รัปชันที่กำลังมีการเปิดการสอบสวนใหม่,โดยการนี้รวมไปถึงเจ้าชายอัล-วาลีด บิน ทาลาล ซึ่งเป็นเชื้อพระวงศ์ซาอุดีอาระเบียที่มีความมั่งคั่งระดับหลายพันล้านดอลลาร์ และเป็นนักลงทุนตัวยงในบริษัทสหรัฐฯ ที่รวมไปถึงทวิตเตอร์ ไทม์วอร์เนอร์ แอปเปิล และเครือธนาคารซิตีกรุ๊ป ฯลฯ,นับเป็นการเริ่มทำงานทันทีภายในไม่กี่ชั่วโมง หลังมีคำสั่งตั้งคณะกรรมการของมกุฎราชกุมารซาอุฯอย่างเป็นทางการออกมา ตามด้วยการสำทับจากเจ้าหน้าที่สำนักพระราชวังซาอุฯออกมายืนยันการกวาดล้างครั้งใหญ่ทางทวิตเตอร์ ด้วยการใช้คำว่า,เป็นคืนประวัติศาสตร์ที่มืดมิดต่อคอร์รัปชัน,ทั้งนี้ทั้งนั้น น่าสังเกตว่าก่อนหน้านี้ก็มีปรากฏการณ์ที่ทั่วโลกเพิ่งฟังเสียงเข้มๆของประธานาธิบดี สี จิ้นผิง แห่งสาธารณรัฐ ประชาชนจีน ที่ประกาศต่อหน้าที่ประชุมใหญ่สมัชชาพรรคคอมมิวนิสต์จีนให้ได้ยินไปทั่วโลกเลยว่า จะเดินหน้าปราบทุจริตคอร์รัปชันภายในพรรคคอมมิวนิสต์จีนจนกว่าจะหมดสิ้น,เพราะสิ่งที่เป็นการคุกคามต่อพื้นฐานการบริหารประเทศของพรรคฯมากที่สุดตลอด 5 ปีที่ผ่านมา,เป็นการตอกย้ำสถานการณ์ก่อนหน้านั้นในยุคของ สี จิ้นผิง ขึ้นเป็นผู้นำ ได้ทำการปราบปราม ไล่จับขบวนการทุจริตในจีนแผ่นดินใหญ่มาแล้วนับล้านราย ไม่เว้นผู้มีอิทธิพลทางการเมืองตัวใหญ่ๆในพรรคคอมมิวนิสต์ เช่น ป๋อ ซีไหล-โจว หย่งคัง,ล้วนแต่ระดับเสือ ไม่ใช่แค่แมลงหวี่แมลงวันเท่านั้น,จากจีนแผ่นดินใหญ่ถึงซาอุดีอาระเบียภาพการลุยล้างคอร์รัปชันกระหึ่มเอเชีย,แน่นอนว่า มันคือการสร้างความชอบธรรมในการบริหารอำนาจ ยุทธศาสตร์การดึงพลังสนับสนุนจากประชาชนเจ้าของประเทศที่ล้วนแต่เกลียดกลัวการคอร์รัปชัน,เรื่องของเรื่องหันกลับมาที่ประเทศไทย ภายใต้การนำของรัฐบาลทหาร คสช.ที่อ้างเหตุผลในการรัฐประหารยึดอำนาจจากรัฐบาลเลือกตั้ง เพราะปล่อยให้เกิดการทุจริตคอร์รัปชันต่อไปไม่ได้,แต่ถึงวันนี้ 3 ปีผ่านไป ขึ้นสู่ปี 4 ปมฉาวคอร์รัปชันพันรอบเอวผู้นำอย่าง บิ๊กตู่ พล.อ.ประยุทธ์ จันทร์โอชานายกฯ หัวหน้า คสช.ข่าวร้อนๆรายวันนัวเนียๆพี่น้องผองเพื่อนในแวดวงคนใกล้ชิด,ชาวบ้านคงคิดอยากได้ผู้นำดุๆเข้มๆแบบจีนกับซาอุฯบ้าง.,กำปั้นหยก,mudlek@thairath.co.th
จากจีนแผ่นดินใหญ่ถึงซาอุดีอาระเบียภาพการลุยล้างคอร์รัปชันกระหึ่มเอเชีย แน่นอนว่า มันคือการสร้างความชอบธรรมในการบริหารอำนาจ ยุทธศาสตร์การดึงพลังสนับสนุนจากประชาชนเจ้าของประเทศที่ล้วนแต่เกลียดกลัวการคอร์รัปชัน 
ซาอุดีอาระเบีย,คอร์รัปชัน,ปราบปราม,จีน,คาบลูกคาบดอก